প্ৰশ্নঃ-উপনিৱেশীয় বন্দৰবোৰ কেনেকৈ নতুন অৰ্থনৈতিক ৰাজধানী হিচাপে মুৰ দাঙি উঠিছিল ?

উত্তৰঃ- ওঠৰ শতিকাৰ মাজভাগত উপনিৱেশীয় ইউৰোপীয় বেপাৰী কোম্পানীয়ে সাগৰৰ পাৰৰ কেইটামান বন্দৰৰ উন্নতি সাধিছিল যাতে তেওঁলোকে দ্ৰব্য অনা-নিয়াত সুবিধা হয় ৷মাদ্ৰাজ,কলিকতা,বোম্বে আদি চহৰবোৰৰ উন্নতিৰ লগে লগে একোটা বাণিজ্যিক কেদ্ৰ হৈ পৰিল ৷ পৰবৰ্তী কালত ইষ্ট ইণ্ডিয়া কোম্পানীয়ে সেইবোৰক ক্ষমতা আৰু শাসনৰ কাৰণে ব্যৱহাৰ কৰিবলৈ ধৰিলে ৷১৭৫৭ চনৰ বিখ্যাত পলাচী যুদ্ধই ইষ্ট ইণ্ডিয়া কোম্পানীক ভাৰতত একচেটিয়া বাণিজ্যিক সুবিধা দিলে ৷লাহে লাহে তিনিওখন বন্দৰ নগৰীৰ উন্নয়ন সাধন কৰা হ’ল ৷ এই নগৰ সমূহলৈ সাধাৰণ মানুহে কামৰ তাগিদা আৰু সৰু সুৰা ব্যৱসায়ৰ কাৰণে ঢাপলি মেলিলে ফলত নগৰত যথেষ্ট পৰিমাণৰ জনসংখ্যা বৃদ্ধি পালে ৷ ইয়াৰ ফলত নগৰীয়া জীৱন যাত্ৰা তথা নগৰীয়া সা-সুবিধা অধিক সুচল হৈ পৰিল ৷গতিকে কোম্পানীয়ে আৰম্ভ কৰা বন্দৰবোৰ কালক্ৰমত বিশাল নগৰলৈ পৰিৱৰ্তিত হ’ল কাৰণ বিভিন্ন স্থানৰ পৰা তালৈ মানুহৰ স্ৰোত ববলৈ ধৰিছিল ৷ এইদৰে সমুদ্ৰক কেন্দ্ৰ কৰি গঢ় লোৱা সাম্ৰাজ্যই ভুমিক আশ্ৰয় কৰা সাম্ৰাজ্যক নিঃশেষ কৰি পেলালে ৷ আনহাতে ভাৰতত গঢ়ি উঠা বাণিজ্যই ইউৰোপক চহকী কৰিলে ৷